wickkiey/tamil-wikipedia-chunked huggingface dataset:
# தரை ஓடுகள்

தரைப் பரப்புகளை நீண்ட காலம் உழைக்கத்தக்கவையாக ஆக்குவதற்குப் பல வகை ஓடுகளைப் பதிக்கிறார்கள்.
இவற்றை இரு பிரிவுகளாகப் பிரிக்கலாம்.
மெருகு ஓடுகள் (Vitrified Tiles)
வனை ஓடுகள் (Ceramic Tiles)  
மெருகு ஓடுகள் கண்ணாடி போன்ற பளபளப்பைக் கொண்டவை. களிமண், சிலிகா, குவார்ட்சு,ஃபெல்ட்ஸ்பார் ஆகிய பொருட்களைக் கொண்ட கலவையைப் பயன்படுத்தி மெருகு ஓடுகள் தயாரிக்கப்படுகின்றன.  
இத்தகைய கலவைப் பொருட்கள் காரணமாக, அதிக வெப்பத்தில் உருக்கப்படும்போது, கண்ணாடி போன்ற படிமம் உருவாகிறது. இது மெருகு ஓடுகளின் அனைத்துப் பகுதிகளிலும் இடம் பிடிக்கிறது.
மெருகு ஓடுகளில் நுண்துளைகள் இருப்பதில்லை. தீயினால் சுடப்படுவதற்கு முன்பாகவே, கலவையில் வண்ணச் சாயங்களைச் சேர்க்கிறார்கள். இதன் காரணமாக இந்த ஓடுகளின் நிறம் எல்லாப் பகுதிகளிலும் ஒரே சீராக அமைந்திருக்கும். எனவே இந்த வகை ஓடுகளின் ஒரு பகுதி சிதைவடைய நேரிட்டாலும் வண்ணம் மாறுவது கிடையாது.  
வனை ஓடுகள் களிமண்ணை முக்கிய மூலப் பொருளாகக் கொண்டு உருவாக்கப்படுகின்றன. அச்சில் இடப்பட்டு, தேவைப்படும் வடிவில் ஓடுகளைச் சுட்டு எடுக்கிறார்கள். அதற்குப் பிறகே இந்த ஓடுகளுக்கு மேற்பூச்சுக் கொடுக்கிறார்கள்.  
வனை ஓடுகளில் சிதைவு ஏற்பட்டால் மேற்பூச்சு இழக்கப்படும். நிறம் மாறும். சிதைவுற்ற பகுதி தனியாகத் தோற்றம் அளிக்கும். இது ஒரு குறையாகக் கருதப்படும்.  
இதைத் தவிர்ப்பதற்காகவே வனை ஓடுகளைக் காட்டிலும் மெருகு ஓடுகளை விரும்புகிறார்கள்.
# பிரஜராஜ்நகர் சட்டமன்றத் தொகுதி

பிரஜ்ராஜ்நகர் சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு பர்கஃட் மக்களவைத் தொகுதியில் உள்ளது.
# பிரஜராஜ்நகர் சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் ஜார்சுகுடா மாவட்டத்தின் லக்கன்பூர், பேல்பாஹார், பிரஜராஜ்நகர், ஜார்சுகுடா ஆகிய மண்டலங்கள் உள்ளன.
# ஜார்சுகுடா சட்டமன்றத் தொகுதி

ஜார்சுகுடா சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு பர்கஃட் மக்களவைத் தொகுதியில் உள்ளது.
# ஜார்சுகுடா சட்டமன்றத் தொகுதி

## தொகுதிக்கு உட்பட்ட பகுதிகள்

இத்தொகுதியில் ஜார்சுகுடா மாவட்டத்தின் கிர்மிரா, லயிக்கேரா, கோலாபிரா ஆகிய மண்டலங்களும், ஜார்சுகுடா மண்டலத்தின் பகுதியும், ஜார்சுகுடா நகராட்சியும் உள்ளன.
# தந்தை மரபாட்சி

**தந்தை மரபாட்சி ** (*Patriarchy*) ஆண்கள் முதன்மை அதிகாரம் பெற்றிருக்கும் ஓர் சமூக அமைப்பாகும்; அரசியல் தலைமை, ஒழுக்கம்சார் தலைமை, சமூக முன்னுரிமைகள், சொத்துரிமை ஆகியவற்றில் ஆண்கள் ஆதிக்கம் செலுத்துகின்றனர்; குடும்பத்தில் தந்தை அல்லது தந்தைக்கிணையானவர்கள் பெண்கள், சிறுவர்களை கட்டுப்படுத்துகின்றனர். இது ஆணாதிக்க அமைப்பை நிறுவுவதோடு பெண்களை அடிமைப்படுத்துகிறது. தவிரவும் பல தந்தை மரபாட்சிகளில் சொத்தும் பதவியும் ஆண் வாரிசுகளுக்கே செல்கின்றது. இதற்கு இணையான பெண்வழி மரபு *தாய் மரபாட்சி* எனப்படுகிறது.  
காலந்தொட்டு பல்வேறு பண்பாடுகளில் தந்தை மரபாட்சி சமூக, சட்ட, அரசியல்,பொருளியல் அமைப்புகளில் வெளிப்பட்டுள்ளது.
# அகபோரி அமினோ அமில வினை

கரிம வேதியியலில் **அக்கபோரி அமினோ அமில வினைகள்** (*Akabori amino acid reaction*) பல காணப்படுகின்றன. இவ்வினைகள் சப்பானிய வேதியியலாளர் சிரோ அக்கபோரி (1900-1992) என்பவரின் பெயராலேயே அழைக்கப்படுகிறது.  
முதல் வினையில் ஆக்சிசனேற்ற சர்க்கரையுடன் ஒர் α-அமினோ அமிலத்தைச் சேர்த்து சூடாக்குவதால் α-அமினோ அமிலம் ஆக்சிசனேற்றமடைகிறது.  
இரண்டாவது வினையில், ஓர் α-அமினோ அமிலம் மற்றும் எசுத்தர்கள் சோடிய இரசக்கலவை மற்றும் எத்தனால் கலந்த ஐதரோ குளோரிக் அமிலக் கலவையால் α-அமினோ ஆல்டிகைடாக ஒடுக்கப்படுகிறது.
# ஆலன் ராபின்சன் வினை

**ஆலன்-ராபின்சன் வினை** (*Allan-Robinson reaction*) என்பது o- ஐதரொட்சிஅரைல் கீட்டோன் அரோமாட்டிக் அமில நீரிலிகளுடன் வினைபுரிந்து பிளாவோன்கள் அல்லது ஐசோபிளாவோன்கள் உருவாகும் வேதி வினையாகும்.  
ஒருவேளை அரோமாட்டிக் நீரிலிகளுப் பதிலாக அலிஃபாட்டிக் நீரிலிகள் இவ்வினையில் பயன்படுத்தப்பட்டால் குமாரின்களும் உருவாகலாம். (பார்க்க கோச்டேனக்கி அசைலேற்றம்)
# மார்கரெட் சாங்கர்

**'மார்கரெட் சாங்கர்**(Margaret Sanger, செப்டம்பர் 14, 1879 - செப்டம்பர் 6, 1966) , குழந்தை சமூக சீர்திருத்தவாதி,பாலியல் கல்வியாளர் என பன்முகங்களைக் கொண்ட அமெரிக்கர் . இவர் குடும்பக் கட்டுப்பாட்டிற்கு குரல் கொடுத்தவர்.
# மார்கரெட் சாங்கர்

## பிறப்பும் பணிகளும்

சாங்கர் 1879ம் ஆண்டு செப்டம்பர் மாதம் 14ம் நாள் அமெரிக்காவின் கார்னிஸ் நகரில் பிறந்தார். 1896ல் கிளாவராக் கல்லூரியிலும் பின்னர் ஹட்சன் ரிவர் மையத்திலும் பயின்றார். 1900ல் ஒயிட் பிளேய்ன் மருத்துவ மனையில் செவிலியர் படிப்பில் சேர்ந்தார். இரண்டு ஆண்டுகளுக்குப் பிறகு வில்லியம் சாங்கர் என்பவரை மணந்தார். பின் நியூயார்க் 'சோசியலிசக் கட்சியின் மகளிர் நிர்வாகக் குழுவில்' இணைந்தார்.
# மார்கரெட் சாங்கர்

## சமூக ஈடுபாடு

1912ல் நாளிதழ் ஒன்றைத் தொடங்கி அதன் ஒரு பக்கத்தில் மகளிருக்கான கட்டுரைகளை எழுதினார். 'ஒவ்வொரு சிறுமியும் தெரிந்து கொள்ள வேண்டியது என்ன?' என்ற அந்தப் பகுதி பிரபலமானபோதும் சிலர் அதை எதிர்த்துக் குரல் கொடுத்தனர். அவர் குடும்பக் கட்டுப்பாடு பற்றி எழுதியபோது பல்வேறு சர்ச்சைகள் எழுந்தன. குழந்தை பிறப்பை கட்டுப்படுத்துவதற்கு 1873 காம்ஸ்டாக் விதியை சாங்கர் கடுமையாக எதிர்த்தார். 'தங்களுக்கு குழந்தை வேண்டுமா அல்லது வேண்டாமா என்று முடிவு செய்யும் உரிமை பெற்றோர்களுக்குத் தானே தவிர அரசாங்கத்திற்கு அல்ல' என்ற வரிகள் பலராலும் வரவேற்கப்பட்டது. 1921ல் அமெரிக்க பிறப்புக் கட்டுப்பாட்டு அமைப்பை தொடங்கினார். 1923ல் பயிற்சி பெற்ற மருத்துவர்களைக் கொண்டு மேலும் ஒரு புதிய மருத்துவமனையைத் தொடங்கினார். 'பிறப்பு கட்டுப்பாட்டு மருத்துவமனை ஆய்வு அமைப்பு' என்று அழைக்கப்பட்ட அந்த மருத்துவமனைக்குப் பலரும் வரத்தொடங்கினார். இதை தொடர்ந்து 1929ல் பிறப்புக் கட்டுப்பாட்டுக்கு ஆதரவாக தேசிய நிர்வாகக் குழு ஒன்றையும் சாங்கர் உருவாக்கினார். இதன் காரணமாக 1936ம் ஆண்டு காம்ஸ்டாக் விதியிலிருந்து பயிற்சி பெற்ற மருத்துவர்களுக்கு அரசு விலக்கு அளித்தது. இறுதியாக 1965ம் ஆண்டு அமெரிக்க உச்சநீதிமன்றம் 'கருத்தடை' செய்து கொள்ளும் உரிமையைத் திருமணம் செய்து கொண்ட தம்பதிகளுக்கு வழங்கியது.
# மார்கரெட் சாங்கர்

## இறப்பு

சாங்கர் இதய செயலிழப்பு ஏற்பட்டு தனது 86 வது வயதில் 1966ஆம் ஆண்டு செப்டம்பர் 6ம்நாள் டக்ஸன் மருத்துவமனையில் காலமானார்.
# நங்கானா சாகிபு

**நங்கானா சாகிபு**, பாகிஸ்தான் நாட்டின் பஞ்சாப் மாநிலத்தின், நான்கானா சாகிப் மாவட்டத்தின் தலைமையிட நகரம் ஆகும். இந்நகரில் பிறந்த, சீக்கிய சமயத்தின் முதல் குருவான, குருநானக்கின் நினைவாக இந்நகருக்கு பெயரிடப்பட்டுள்ளது. அவர் நினைவாக இந்நகரில் எழுப்பப்பட்ட *நங்கானா சாகிபு* குருத்துவாராவிற்கு, அனைத்துலக சீக்கியர்கள் ஆண்டுதோறும் குருநானக் பிறந்த நாளில், புனிதப் பயணம் மேற்கொள்கிறார்கள்.
# நங்கானா சாகிபு

## போக்குவரத்து

அமிர்தசரசிலிருந்து, பாகிஸ்தானில் உள்ள *நங்கானா சாகிபு* நகரத்திற்கு பேருந்து வசதி உள்ளது.
# சட்டமிடுதல் (காண்கலைகள்)

**சட்டமிடுதல்** (*framing*) என்பது ஒர் உருவின் காணக்கூடிய அடிப்படைக் கூறுகளை அறிமுகப்படுத்துதல் ஆகும். குறிப்பாக மற்றைய விடயங்களிலிருந்து குறித்த விடயத்தை முன் நிறுத்த காண்கலைகளில் குறிப்பாக ஒளிப்பதிவுவில் கையாளப்படும் ஓர் நுட்பமாகும். சட்டமிடுதல் உருவை அதிக கலையழகுடன் காட்டுவதுடன் பார்வையாரை சட்டமிடப்பட்ட விடயத்தின் மீது பார்வையைக் குவியச் செய்கிறது. இது உருவிற்கு ஆழத்தை வழங்குவதோடு, விடயம் கட்டங்கட்டி அல்லது சட்டமிட்டு காட்ட வேண்டிய தேவை இருப்பின் படத்தை சுவாரசியமுள்ளதாக்குகின்றது.
# பேக்கர்–வெங்கடராமன் மறுசீராக்கல் வினை

**பேக்கர்–வெங்கடராமன் மறுசீராக்கல்** (*Baker–Venkataraman rearrangement*) என்பது 2-அசிட்டாக்சிஅசிட்டோ பீனோன்கள் காரத்துடன் சேர்ந்து 1,3 இருகீட்டோன்களாக மாறும் ஒரு வேதிவினையாகும்  
இந்த மறுசீரமைப்பு வினை ஈனோலேட் உருவாக்கத்தைத் தொடர்ந்து நிகழ்கின்ற அசைல் மாற்றத்தின் வழியாக நடக்கிறது. இதனைக் கண்டறிந்த வில்சன் பேக்கர், கிருட்டிணசாமி வெங்கடராமன் ஆகியோரின் பெயராலேயே இவ்வினை அழைக்கப்படுகிறது.  
பேக்கர்–வெங்கடராமன் மறுசீரமைத்தல் பெரும்பாலும் ஃபிளாவோன்கள் மற்றும் குரோமோன்களைத் தொகுத்துப் பெற பயன்படுகிறது
# பேக்கர்–வெங்கடராமன் மறுசீராக்கல் வினை

## வினை வழிமுறை

அரோமாட்டிக் கீட்டோனுக்கான ஆல்பா ஐதரசன் அணுவைப் பிரித்தெடுத்து ஈனொலேட்டாக மாற்றும் நடவடிக்கையை வினையில் சேர்க்கப்பட்டுள்ள காரம் மேற்கொள்கிறது. பின்னர் இந்த ஈனோலேட்டு எசுத்தர் கார்பனைலைத் தாக்கி வட்ட ஆல்காக்சைடை உருவாக்குகிறது. இதைத் தொடர்ந்து இந்த இடைநிலை வட்ட ஆல்காக்சைடு நிலைப்புத் தன்மை கொண்ட திறந்த அமைப்பு ஃபீனோலேட்டாக மாற்றமடைகிறது. இறுதியாக ஃபீனோலேட்டு புரோட்டானேற்றமடைந்து தேவையான 1,3 இருகீட்டோனைக் கொடுக்கிறது.
# பேக்கர்–வெங்கடராமன் மறுசீராக்கல் வினை

## இவற்றையும் காண்க

- ஆலன் ராபின்சன் வினை
- கோச்டாநெக்கி அசைலேற்ற வினை
# கோச்டாநெக்கி அசைலேற்ற வினை

**கோச்டாநெக்கி அசைலேற்ற வினை** (*Kostanecki acylation*, **கோஸ்டானெக்கி அசைலேற்றம்**) என்பது O-ஐதொராக்சிஅரைல் கீட்டோன்கள் அலிஃபாட்டிக் அமிலநீரிலிகளுடன் சேர்ந்து அசைலேற்றமும் அதைத் தொடர்ந்து வட்டமாக்கலும் நிகழும் கரிமத் தொகுப்பு வினையாகும். இம்முறையின் மூலமாக குரோமோன்கள் அல்லது குமாரின்கள் தயாரிக்கப்படுகின்றன.
# கோச்டாநெக்கி அசைலேற்ற வினை

## வினை வழிமுறை

வினைவழிமுறை மூன்று தனித்தறியப்பட்ட வினைகளை உள்ளடக்கியது:.  
<div>1) ஃபீனால் O-அசைலேற்றம் - இடைநிலை நாற்பட்டகச் சமசீர்மை உருவாக்கம்.
<div>2) மூலக்கூறக அலுடோலொடுங்கல் – ஐதொராக்சி இருஐதரோ குரோமோன் உருவாக வட்டமாக்கல் நிகழ்வு.
<div>3) ஐதொராக்சில் குழு நீக்கம் – குரோமோன் அல்லது குமாரின் உருவாக்கம்.
# கோச்டாநெக்கி அசைலேற்ற வினை

## இவற்றையும் காண்க

- ஆலன் ராபின்சன் வினை
- பேக்கர் வெங்கடராமன் மறுசீரமைத்தல் வினை
# குருத்துவார்

, அமிர்தசரஸ், பஞ்சாப், இந்தியா]]
**குருத்துவார்** (*Gurdwara*) என்பது சீக்கிய சமயத்தவர்களின் வழிபாட்டுத் தலமாகும்.
# குருத்துவார்

## சொற்பிறப்பியல்

குருத்துவார் என்பதற்கு குருவை அடையும் வழி எனப் பொருள். அனைத்து சமயத்தவர்களும் குருத்துவார் வழிபாட்டுத் தலத்திற்குச் சென்று குருவை வழிபடலாம்
# குருத்துவார்

## அமைப்பு

குருத்துவாரில் தர்பார் சாகிப் எனும் சிறு மேடையில் குரு கிரந்த் சாகிப் எனும் சீக்கிய மத நூலை வைத்து, சீக்கிய குருமார்கள் இயற்றிய பக்திப் பாடல்களை பாடி வழிபடுவர். குருத்துவாரில் லங்கர் (Langar) எனப்படும் மற்றும் உணவு விடுதியில் அனைவருக்கும் இலவசமாக உணவு பரிமாறப்படும். பெரிய அளவிலான குருத்துவார்களில் நூலகம், குழந்தைகள் காப்பகம் மற்றும் சமய வகுப்பறைகள் வசதிகள் உண்டு.
# குருத்துவார்

## நிசான் சாகிபு

குருத்துவார் கோயில் உச்சியில் சீக்கிய சமயக் கொடி பறக்கும். நிசான் சாகிபு என்பது சீக்கிய சமயத்தில் உள்ள முக்கோணக் கொடியாகும். பருத்தி அல்லது பட்டுத் துணியால் செய்யப்பட்ட இந்த கொடியின் முடிவில் குஞ்சம் இருக்கும். உலகெங்கிலும் உள்ள குருத்வாராக்கள் அனைத்திலும் பயன்பாட்டில் உள்ள தற்போதைய வடிவம் காவி பின்னணி நிறத்தைக் கொண்டுள்ளது. இந்த கொடியின் மையத்தில் சீக்கிய கந்த சின்னத்தைக் கொண்டுள்ளது. கொடியில் உள்ள கந்த சின்னம் (☬), இரட்டை முனைகள் கொண்ட ஒரு வாளை சித்தரிக்கிறது. மையத்தில் ஒரு சக்கர வட்ட வடிவம் மற்றும் இரண்டு ஒற்றை முனைகள் கொண்ட வாள்கள் கொண்டது. இது பொதுவாக குர்த்வாராக்கு வெளியே உயரமான கொடிக்கம்பத்தில் ஏற்றப்படுகிறது. கொடிக்கம்பம் கொடியின் அதே நிறத்தில் ("சோழா" என அழைக்கப்படும்) துணியால் மூடப்பட்டிருக்கும். இந்த கொடியை ஊர்வலத்தில் சுமந்து செல்லும் கொடி ஏந்தியவர் *நிஷாஞ்சி* என்று குறிப்பிடப்படுகிறார்.
# குருத்துவார்

## சடங்குகள்

குருத்துவாரில் ஆண்களும் பெண்களும் தங்கள் தலையைக் குல்லாய் அல்லது துணியை மூடியவாறு செல்வது கட்டாயம். குருத்துவாரில் சமையல், துப்புரவு பணி, மற்றும் சமயப் பணி சீக்கிய சமய ஆண்களும் பெண்களும் இணைந்து செய்வர். குருத்துவாரில் நடைபெறும் முக்கிய சடங்குகள்:
1. குழந்தைகளுக்கு பெயரிடுதல்
1. ஞானஸ்நானம் செய்தல்
1. திருமணம் செய்து வைத்தல்
1. நீத்தார் கடன் செய்தல்
# குருத்துவார்

## ஐந்து முக்கிய குருத்துவார்கள்

புகழ்பெற்ற குருதுவார்களில் இந்தியாவின் பஞ்சாப் மாநிலத்தில் அம்ரித்சர் நகரில் உள்ள பொற்கோயில் குறிப்பிடத்தக்கதாகும்..
- ஹர் மந்திர் சாகிப், அமிர்தசரஸ், பஞ்சாப், இந்தியா
- நான்கானா சாகிப், பாகிஸ்தான்
- ஹசூர் சாகிப்
# தார்ப் வினை

**தார்ப் வினை** (*Thorpe reaction*, **தோர்ப் வினை** என்பது அலிஃபாட்டிக் நைட்ரில் சேர்மங்கள் கார வினைவேகமாற்றியால் வினையூக்கப்பட்டு ஈனமீன்கள் உருவாகும் வேதி வினையாகும் என்று விவரிக்கப்படுகிறது. சோசெலின் ஃபீல்டு தார்ப் என்பவர் இவ்வினையைக் கண்டறிந்தார்.
# தார்ப் வினை

## தார்ப்–சிக்லர் வினை

**தார்ப்-சீக்லர் வினை** அல்லது **சீக்லர் முறை** (*Ziegler method*) என்பது வினையைக் கண்டுபிடித்த சோசெலின் ஃபீல்டு தார்ப், கார்ல் சீக்லர் ஆகியோரின் பெயராலேயே அழைக்கப்படுகிறது. இம்முறையில் அலிஃபாட்டிக் நைட்ரில் சேர்மங்கள் அமில நீராற் பகுப்பு மூலம் மூலக்கூறக உருமாற்றம் அடைந்து வினை விளைபொருளாக வட்ட கீட்டோனாக மாறுகின்றன. இவ்வினை கருதுபொருள் வாதப்படி டைக்மான் ஒடுக்கத்துடன் தொடர்புடையது ஆகும்.
# 2014 சென்னை கட்டிட விபத்து

**சென்னை கட்டிட விபத்து** என்பது இந்தியாவின் சென்னை புறநகர்ப் பகுதியான மவுலிவாக்கத்தில் ஜூன் 28, 2014 அன்று கட்டுமானப் பணியில் இருந்த 11 அடுக்குமாடி குடியிருப்பு கட்டிடம் இடிந்து விபத்துக்குள்ளானதைக் குறிப்பதாகும்.
# 2014 சென்னை கட்டிட விபத்து

## மீட்புப் பணி

தேசிய பேரிடர் மீட்புக் குழுவினர் , தீயணைப்புப் படை வீரர்கள் மற்றும் சென்னை காவல்துறையின் கமாண்டோ படையினர் சுமார் 2 ஆயிரம் பேர் 20 மோப்பநாய்களின் உதவியுடன் மீட்புப்பணிகளில் ஈடுபட்டனர். நான்கு நாட்களில் 60 பேர் மீட்கப்பட்டு, 10 தளங்களின் இடிபாடுகள் அகற்றப்பட்டுள்ளன.  
மீட்புப் பணிகள் மேற்கொள்ளப்பட்டு, உயிருடன் இடிபாடுகளில் சிக்கியிருந்த 27 பேர் காயங்களுடன் மீட்கப்பட்டனர். இவ் விபத்தில் 61 பேர் உயிழந்தனர்.
# 2014 சென்னை கட்டிட விபத்து

## விபத்தின் தாக்கம்

விபத்து நடந்த இடத்தை முதலமைச்சர்கள் ஜெயலலிதா, சந்திரபாபு நாயுடு ஆகியோரும் அரசியல் தலைவர்கள் மு. க. இசுடாலின் போன்றவர்களும் பார்வையிட்டு பாதிக்கப்பட்டோருக்கு ஆறுதல் வழங்கினர். இந்திய தேசிய மனித உரிமைகள் ஆணையம் விபத்தில் மனித உரிமைகள் மீறப்பட்டுள்ளதா என ஆராய மாநில அரசின் அறிக்கையை கோரியுள்ளது. இந்த நிகழ்வு நடைபெற்றதற்கான காரணம் குறித்தும், இனிமேல் இதுபோன்ற விபத்துக்கள் நடைபெறாமல் இருப்பதற்கான வழிமுறைகள் குறித்து ஆராயவும், நீதிபதி சு.ரகுபதி தலைமையில் ஒரு நபர் விசாரணை ஆணையம் அமைத்து தமிழ்நாடு அரசு உத்தரவிட்டது.
இந்த விசாரணை ஆணையம் தனது அறிக்கையை ஆகஸ்ட் 25, 2014 இல் தமிழ்நாடு அரசிடம் ஒப்படைத்தது.
# எசுத்தர் வெப்பச்சிதைவு வினை

கரிம வேதியியலில் **எசுத்தர் வெப்பச்சிதைவு வினை** (*Ester pyrolysis*) என்பது ஒரு வெற்றிட வெப்பச் சிதைவு வினையாகும். இவ்வினை β-ஐதரசன் அணு உள்ள எசுத்தர்களை அத்னுடன் தொடர்புடைய காபொட்சிலிக் அமிலம் மற்றும் ஆல்க்கீனாக மாற்றுகிறது. மேலும் இவ்வினை Ei என்ற ஒற்றை மூலக்கூறு வினை வழிமுறை கொண்ட நீக்க வினையாகும்.  
அக்கிரிலிக் அமிலத்தை 590 பாகை செல்சியசில் உள்ள ஈத்தைல் அக்கிரிலேட்டில் இருந்து தொகுத்துப் பெறுவது இவ்வினைக்கு ஒரு எடுத்துக்காட்டாகும். 1,4 பெண்டாதையீனை 1,5 பெண்டேன் டையால் டைஅசிட்டேட்டை 575 பாகை செல்சியசு வெப்பநிலையில் தொகுத்துப் பெறுவது அல்லது 700 பாகை செல்சியசு வெப்பநிலையில்
சைக்ளோபியூட்டீன் வடிவமைப்பை உருவாக்குவதும் பிற எடுத்துக்காட்டுகளாகும்.  
: 590 பாகை செல்சியசு வெப்பத்தில் அக்கிரிலிக் அமிலம் மற்றும் எத்திலீன் ஆக சிதைகிறது.]]
# விற்பனை

லில் பரிசலில் சிற்றுண்டிகள் விற்பனை செய்யப்படுகிறது.|]]
**விற்பனை** என்ற செயலானது, வணிகத்தில் ஒரு உற்பத்திப் பொருளைப் பணத்திற்காகவோ, அப்பொருளுக்கு ஈடான மற்றொன்றிற்காகவோ, ஒரு உற்பத்தியாளர் அல்லது ஒரு விற்பனையாளர், வாங்கும் வாடிக்கையாளருக்குக் கொடுத்தலைக் குறிக்கிறது.உற்பத்தி செய்யப்படும் ஒவ்வொரு பொருளும், இறுதியாக பயனீட்டாளரை சென்றடையும் வரை, ஒவ்வொரு கட்டத்திலும், அரசுகளின் விற்பனை வரி விதிப்புகளுக்கு உள்ளாகின்றன.
# விற்பனை

## விற்பனைவரி

இது பெரும்பாலான நாடுகளில், மதிப்புக்கூட்டு வரியாக அமைந்துள்ளது. இதனால் உற்பத்தியாகி விநியோகத்திற்கு அளிக்கப்பட்டு, மொத்த விற்பனைக்கு வந்த பிறகு, சில்லரை விற்பனை செய்யப்பட்டாலும், அதை வாங்கும் நுகர்வோர் பல்முனை வரியைத் தவிர்த்து, ஒரே மாதிரியான விற்பனை வரியை ஏற்கிறார். அதாவது பொருளின் இலாபமும் சேர்த்துக் கூட்டப்பட்ட மதிப்பின் மீது விற்பனை வரி கணக்கிடப்படும். இதனால் விற்பனையானது, ஒரு நாட்டிற்குள் அதிக வேறுபாடின்றி ஒரே மாதிரியான விலையோடு நிலவுகிறது.
# விற்பனை

## வேறுபாடுகள்

சந்தைப்படுத்தல், விற்பனை செய்தல் என இரண்டு நெருக்கமானப் பதங்கள் உள்ளன. கிட்டத்தட்ட இவை இரண்டும் ஒன்று போல இருந்தாலும், அவை வேறுபடுகின்றன. சந்தைப்படுத்தல் கள நிலைமைகளை அலசி ஆராய்ந்து, அதற்கேற்ப பொருள்களை வடிவமைக்கும் கருத்துக்களை வழங்கி, உற்பத்திப் பொருட்களை வடிவமைப்பதில் முனைப்பாக செயல்படுபவற்றைக் குறிக்கிறது. ஆனால் விற்பனையாளார்கள், நேரடியாக களத்திற்கு சென்று, உற்பத்திப் பொருட்களை விற்கும் நடவடிக்கைகளில் ஈடுபடுபவர்கள். அவர்கள் நுகர்வோரின் எண்ணங்களை நேரடியாக உணருபவர்கள் ஆவர்.
# விற்பனை

## விற்பனை வகைகள்

விற்பனை பல்வேறு வகைகளாக உள்ளன. இருப்பினும், அவற்றைப் பின்வரும் இரு பெரும் பிரிவுகளாகப் பிரிக்கலாம்.  
அ)**நேரடி விற்பனை**: உற்பத்தியாளருக்கும், நுகர்வோருக்கும் இடையில் ஏற்படும் விற்பனை. இதில் வாடிக்கையாளர், உற்பத்தியாளர் இருவருமே அதிக பயன்களைப் பெறுகின்றனர்.  
ஆ)**தரகு விற்பனை**: உற்பத்தியாளருக்கும், நுகர்வோருக்கும் இடையே தரகினைப் பெற்றுக் கொண்டு செயற்படும் முகவர்கள், விற்பனையாளர்கள் என்பவர் இருந்து விற்பனை செய்கின்றனர். இவ்விதமாக நடைபெறும் விற்பனையில், ஒப்பிட்டு அளவில், விற்பனையாளரே அதிக பலன் பெறுகிறார். நேரவிரயம், மனிதவளம், மேலாண்மை, விற்பனை எண்ணிக்கை போன்ற பல்வேறு காரணிகளால் ஒரு உற்பத்தியாளர், விற்பனையாளர்களையே பெரும்பாலும் சார்ந்துள்ள சூழ்நிலை எழுகிறது.
# விற்பனை

## விளம்பரம்

பல சமயங்களில் விற்பனை உயர்த்தல் நடவடிக்கைகளும் ,விளம்பரங்களும் இணைந்தே வேலை செய்கின்றன. ஒருங்கிணைந்த திட்டத்தின் அடிப்படையில் இரண்டையும் செய்யும் போது, முழுமையான பலன் கிடைக்கிறது. பல்வேறு வகையான விற்பனை உயர்த்தல் நடவடிக்கைகள் உள்ளன. இவற்றுள் வாடிக்கையாளர்களைக் குறிவைத்த நடவடிக்கைகள் முதன்மையாகக் கருதப்படுகின்றன. வாடிக்கையாளர்கள் முதல்முறையாக பொருளை நுகரும் பொருட்டும், பயன்படுத்தி விலகிச் சென்றவர்கள் மீண்டும் வாங்கும் பொருட்டும், அதிக அளவில் வாங்குவதைத் தூண்டும் பொருட்டும் வாடிக்கையாளர்களைக் குறிவைத்த நடவடிக்கைகள் மேற்கொள்ளப்படுகின்றன. வெகு சில சமயம், பண்டக்குறியின் மதிப்பைக் கூட்டும் வகையிலும், பல வகையான நடவடிக்கைகள் மேற்கொள்ளப்படுகின்றன. ஒரு ஆய்வறிக்கையின்படி, எழுபது முன்னணி நிறுவனங்களின் செலவுகளை ஆராய்ந்த போது, 73% செலவு, விற்பனை உயர்த்தல் நடவடிக்கைகளுக்கே செலவிடப்படுகிறது. மீதம் 27% தான் நேரடியான விளம்பரங்களுக்கு செலவிடப்படுகிறது.
# விற்பனை

## வாடிக்கையாளர்

வாடிக்கையாளர்களுக்கு கொடுக்கப்படும் தள்ளுபடி(எ. கா. - ஆடித் தள்ளுபடி), விசேட சலுகைகள் போன்றன. இதனாலும் விற்பனை அதிகரிக்க, உற்பத்தியும் அதிகரிக்கும். அதிக உற்பத்தியால் விற்பனை விலையும் அதிகமாகும். உற்பத்தியாளரும் இலாபமும் உச்சமடையும். வாங்குவதற்கு நிதி உதவி (Purchase Financing) - விலையுயர்ந்த பொருட்களை வாங்கும் போது தவணை முறைத் திட்டம், வட்டியில்லாக் கடன் போன்ற நிதி உதவிகளை அளிப்பதும் ஒரு வகை விற்பனை உயர்த்தல் நடவடிக்கையே ஆகும். இந்தியாவில் வாகனங்கள் மற்றும் வீட்டு உபயோகப் பொருட்களின் சந்தையில் (அண்மைக் காலங்களில் செல்ஃபோன் விற்பனையிலும்!!) இத்தகைய நிதி உதவி திட்டங்கள் பெரும்பங்கு ஆற்றியுள்ளன. ஒரு விற்பனையாளர், வாடிக்கையாளர் குறைகளை அறிந்து களைவதில் முனைப்பாக இருக்க வேண்டும். பெரும்பாலான நேரங்களில், சுமார் 10 சதவீத குறைகள் மட்டுமே வாடிக்கையாளர்களால் வெளிப்படையாகச் சொல்லப்படுகின்றன. மீதமுள்ள 90 சதவீத குறைகள் மறைமுகமாக மட்டுமே உணர்த்தப்படுகின்றன - தவணைக்கான பணம் கட்டாமை, விற்பனையாளர்களிடம் கோபமான/நக்கலான பேச்சுக்கள், எல்லாவற்றுக்கும் மேலாகப் பிறரிடம், வாங்கியப் பொருள்/சேவையை மட்டம் தட்டிப் பேசுதல், வாடிக்கையாளரைப் பல்வேறு விற்பனை ஊடகங்கள் (Multiple Sales Channels) மூலமாகத் தொடர்பு கொள்ளுதல் மிகவும் இன்றியமையாத செயலாகும். பல்வேறு ஊடகங்கள் மூலமாகத் தொடர்பு கொள்ளப்படும் வாடிக்கையாளர்கள் அதிக விசுவாசம் கொண்டவர்களாய் இருப்பார்கள் என்று சில ஆய்வுகள் தெரிவிக்கின்றன.
# ஜவகர்லால் நேரு தொழில்நுட்பவியல் பல்கலைக்கழகம்

**ஜவகர்லால் நேரு தொழில்நுட்பவியல் பல்கலைக்கழகம்** (Jawaharlal Nehru Technological University, Hyderabad (JNTU Hyderabad)) ஹைதராபாத்தில் அமைந்துள்ள ஒரு பொறியியல் துறை சார்ந்த பல்கலைக்கழகமாகும். 1965-ம் ஆண்டு நாகர்ஜூன சாகர் பொறியியல் கல்லூரி என்கிற பெயரில் தொடங்கபட்ட இக்கல்லூரி பின்னர் 1972-ம் ஆண்டு ஜவகர்லால் நேரு தொழில்நுட்பவியல் பல்கலைக்கழக சட்டத்தின்படி காகிநாடா மற்றும் அனந்தப்பூரில் அமைந்துள்ள கல்லூரிகளுடன் இணைந்து பல்கலைக்கழகமாக மாறியது. பின்னர் மீண்டும் ஜவகர்லால் நேரு தொழில்நுட்பவியல் பல்கலைக்கழக சட்டம் 2008-ன்படி 4 தனித்தனி பல்கலைக்கழகங்களாக முறையே ஜவகர்லால் நேரு கட்டட மற்றும் நுண்கலை பல்கலைக்கழகம் - அனந்தப்பூர், ஜவகர்லால் நேரு தொழில்நுட்பவியல் பல்கலைக்கழகம் - அனந்தப்பூர், ஜவகர்லால் நேரு தொழில்நுட்பவியல் பல்கலைக்கழகம் - ஹைதராபாத் மற்றும் ஜவகர்லால் நேரு தொழில்நுட்பவியல் பல்கலைக்கழகம் - காகிநாடா பிரிக்கப்பட்டது.
# காயத்ரி சங்கரன்

**முனைவர் காயத்ரி சங்கரன்** (**Dr. Gayatri Sankaran** ) இவர் ஓர் பார்வையற்ற இந்திய கருநாடக இசைக்கலைஞரும் மற்றும் வாய்ப்பாட்டுப் பாடகரும் ஆவார். கருநாடக பாடல் மற்றும் வயலின் இசைப்பதில் நிபுணத்துவம் பெற்றவராவார். இவர் தமிழ்நாடு அரசு கலை மற்றும் கலாச்சார இயக்குநரகத்தின் ஒரு பிரிவான தமிழ்நாடு இயல் இசை நாடக மன்றத்திலிருந்து கலைமாமணி விருதைப் பெற்றவராவார். 2006 ஆம் ஆண்டில் இந்திய அரசு இசையில் இவர் செய்த பங்களிப்புக்காக இந்தியக்குடிமகன்களின் நான்காவது உயரிய விருதான பத்மசிறீ விருதை வழங்கி கௌரவித்தது. இந்த விருதைப் பெற்ற முதல் பார்வையற்ற பெண் என்ற பெருமையையும் இவர் பெற்றுள்ளார்.
# காயத்ரி சங்கரன்

## சுயசரிதை

முனைவர் காயத்ரி சங்கரன் ஒரு கருநாடக பாடகர், வயலின் இசை மற்றும் வீணை வாசிப்பதில் நிபுணராவார். ஆந்திராவின் சமல்கோட்டைச் சேர்ந்த இவர் நீண்ட காலமாக சென்னை திருவன்மியூரில் வசித்து வருகிறார். இவர் தனது மூன்று வயதில், தனது தாயார் சுப்புலட்சுமி குருநாதனிடமிருந்தும், பின்னர் அல்லாமராஜு சோமேசுவர ராவிடமிருந்தும் இசையைக் கற்கத் தொடங்கினார்.
# காயத்ரி சங்கரன்

## பிரெயில்

இவர் இசைக்காக பிரெய்ல் குறியீடுகளை உருவாக்கியதாகக் கூறப்படுகிறது. இந்தியாவிலும் வெளிநாட்டிலும் பல்வேறு இடங்களில் இசை நிகழ்ச்சிகளை நிகழ்த்தியுள்ளார். இவர் தென் மண்டல கலாச்சார மையம், கலாச்சார அமைச்சகம் மற்றும் இந்திய அரசாங்கத்தின் சமூக நீதி மற்றும் அதிகாரமளித்தல் அமைச்சகத்தின் விருதுகள் தேர்வுக் குழு உறுப்பினராக உள்ளார்.
# காயத்ரி சங்கரன்

## விருதுகள் மற்றும் கௌரவங்கள்

இந்திய கலாச்சார உறவுகள் அமைப்பின் வரிசை செய்யப்பட்ட கலைஞரான காயத்ரி, சமூக நீதி மற்றும் அதிகாரமளித்தல் அமைச்சகத்தின் மாதிரிக்கான தேசிய விருது, இந்திய அரசு, சுர் சிங்கர் சம்சத்தின் சுர்மணி போன்ற பல விருதுகளையும் கௌரவங்களையும் பெற்றுள்ளார். மும்பை, தென் சென்னையின் பன்னாட்டு சுழற் சங்கம் சார்பில் இசை சுடர், கிருட்டிண கான சபாவைச் சேர்ந்த சிறப்பு பல்லவி பாடகர், மரகதம் சந்திரசேகர் அறக்கட்டளையின் சார்பில் சிறந்த ஆசிரியர் விருது, கனடா இந்து கலாச்சார அமைப்பின் கனா குயில் விருது போன்ற பல விருதுகளையும் கெளரவங்களின் விருதினையும் பெற்றுள்ளார்.  
இந்தியன் நுண் கலை அமைப்பு விருது மூன்று முறை, உலக தெலுங்கு கூட்டமைப்பு விருது, பத்மா சாதனா விருது, அசெண்டாஸ் எக்ஸலன்ஸ் விருது மற்றும் ராஜீவ் காந்தி தேசிய இளைஞர் மேம்பாட்டு நிறுவனத்திடமிருந்து சுவர்ணா தரங்கிணி விருதையும் பெற்றுள்ளார். இந்திய அரசு 2006 ஆம் ஆண்டில் ஏ.பி.ஜே. அப்துல் கலாம் அவர்களிடமிருந்து பத்மசிறீ விருதினை பெற்றுள்ளார். இந்த விருதைப் பெற்ற முதல் பார்வையற்ற பெண்மணி என்ற பெருமையைப் பெற்றுள்ளார். தமிழக அரசின் தமிழ்நாடு இயல் இசை நாடக மன்றம் இவருக்கு 2011 இல் கலைமாமணி என்ற விருதினை வழங்கியது.
# அசுகா மக்களவைத் தொகுதி

**அசுகா மக்களவைத் தொகுதி** (*Aska Lok Sabha constituency*), இந்திய மக்களவைக்கான தொகுதியாகும். இது ஒடிசாவிலுள்ள 21 தொகுதிகளில் ஒன்று.
# அசுகா மக்களவைத் தொகுதி

## உட்பட்ட பகுதிகள்

இத்தொகுதியில் ஒடிசா சட்டமன்றத்திற்கான ஏழு தொகுதிகள் உள்ளன.
- 2024: அனித சுபதர்சினி பாரதிய ஜனதா கட்சி
# லடு கிஷோர் சுவாயின்

**லடு கிஷோர் சுவாயின்**, (8 சூலை 1947 – 5 பெப்ரவரி 2019) ஒரிசா மாநில அரசியல்வாதி. இவர் பிஜு ஜனதா தளம் கட்சியைச் சேர்ந்தவர். இவர் கஞ்சாம் மாவட்டத்தில் உள்ள கபிசூரியா நகரில் பிறந்தார். இவர் 2014-ஆம் ஆண்டில் நடைபெற்ற தேர்தலின்போது, ஒடிசாவில் உள்ள ஆசிகா மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார்.
# பருத்ருகரி மகதப்

**பருத்ருகரி மகதப்** (*Bhartruhari Mahtab*) ஒரிய அரசியல்வாதி ஆவார். இவர் பிஜு ஜனதா தளம் கட்சியைச் சேர்ந்தவர். இவர் 1957-ஆம் ஆண்டின் செப்டம்பர் எட்டாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, கட்டக் மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார். இவர் பத்ரக் மாவட்டத்தில் உள்ள அகர்பரா என்ற ஊரில் பிறந்தார்.
# பருத்ருகரி மகதப்

## பதவிகளும் பொறுப்புகளும்

இவர் கீழ்க்காணும் பொறுப்புகளை ஏற்றுள்ளார்.
- 1998: பன்னிரண்டாவது மக்களவையில் உறுப்பினர்
- 1999: பதின்மூன்றாவது மக்களவையில் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- 2014: பதினாறாவது மக்களவையில் உறுப்பினர்
# கந்தமாள் மக்களவைத் தொகுதி

**கந்தமாள் சட்டமன்றத் தொகுதி** (*Kandhamal Lok Sabha constituency*), இந்திய மக்களவைக்கான தொகுதியாகும். இது ஒடிசாவிலுள்ள 21 மக்களவைத் தொகுதிகளில் ஒன்று.
# கந்தமாள் மக்களவைத் தொகுதி

## உட்பட்ட பகுதிகள்

இத்தொகுதியில் ஒடிசா சட்டமன்றத்திற்கான ஏழு தொகுதிகள் உள்ளன.
| |
| |பிஜு ஜனதா தளம்
|-
| 2014
| |16வது
| ஹேமேந்திர சந்திர சிங்
|-
|2014^
|பிரதியுஷா ராஜேஷ்வரி சிங்
|-
| 2019
|17வது
| அச்யுதா சமந்தா
|-
| 2024
|18வது
| சுகந்த குமார் பனிகிராகி
| |
|பாரதிய ஜனதா கட்சி
|-
|}  
^ இடைத்தேர்தல்களைக் குறிக்கிறது
# கந்தமாள் மக்களவைத் தொகுதி

## தேர்தல் முடிவுகள்

### 2014 இடைத்தேர்தல் முடிவுகள்

2014 இடைத்தேர்தலில் பிஜு ஜனதா தளம் வேட்பாளர் பிரத்யுஷா ராஜேஸ்வரி சிங் பாரதிய ஜனதா கட்சி வேட்பாளர் ருத்ர மதாப் ரேயை 2,98,868 வாக்குகள் வித்தியாசத்தில் தோற்கடித்தார். கந்த்மால் மக்களவைத் தொகுதிக்கான இடைத்தேர்தல் அக்டோபர் 15, 2014 அன்று நடைபெற்றது. தேர்தலில் ஏழு வேட்பாளர்கள் போட்டியிட்டனர்.
# கந்தமாள் மக்களவைத் தொகுதி

## தேர்தல் முடிவுகள்

### 2014 தேர்தல் முடிவுகள்

2014 தேர்தலில் பிஜு ஜனதா தள வேட்பாளர் ஹேமேந்திர சந்திர சிங், இந்திய தேசிய காங்கிரஸ் வேட்பாளர் ஹரிஹர் கரனை 1,81,017 வாக்குகள் வித்தியாசத்தில் தோற்கடித்தார்.
# பின்தங்கிய சிப்பாய்

சதுரங்க விளையாட்டில் **பின்தங்கிய சிப்பாய்** *(Backward pawn)* என்றால் ஒரு சிப்பாய் அதே நிறத்திலுள்ள சக சிப்பாய்களைக் காட்டிலும் அடுத்துள்ள வரிசையில் பின்னால் நிற்பதைக் குறிக்கும். இவ்வாறு பின்தங்கி நிற்கும் சிப்பாயால் இன்னொரு காயின் பாதுகாப்புடன் முன்நகர முடியாது. படத்தில் c6 கட்டத்தில் உள்ள சிப்பாய் பின்தங்கி நிற்கும் சிப்பாய்க்கு உதாரணமாகும்.
# பின்தங்கிய சிப்பாய்

## இயல்பான பலவீனம்

பின்தங்கிய சிப்பாய்கள் பொதுவாக இருப்பிட இடர்பாடு கொண்டவைகளாகும். ஏனெனில் அவை இருக்குமிடங்களில் அவற்றால் தற்காத்துக் கொள்வதே கடினமாகும். மேலும் எதிர் ஆட்டக்காரர் இத்தகைய சிப்பாயைக் கைப்பற்ற அதன் முன்னால் அவருடைய காய்களை, குறிப்பாக குதிரையை நிறுத்த முடியும். பின்னர் இடர்ப்பாடு ஏதுமின்றி அதைக் கைப்பற்றவும் முடியும். பலவீனமான இடத்தில் நிற்கும் எதிரியின் காய்கள் மீது தாக்குதலை நிகழ்த்த விடாமல் பின் தங்கிய சிப்பாய்கள் தன் நிறத்திலுள்ள சக ராணி மற்றும் யானையின் முன்னால் நின்று தடுக்கவும் செய்கிறது.
# பின்தங்கிய சிப்பாய்

## நடைமுறை ஆட்டத்தில்

ஒருவேளை பின்தங்கிய சிப்பாயின் இருப்பிடம் படத்திலுள்ள இருப்பிடம் போல ஒரு பாதி திறந்த வரிசை என்றால் ஆட்டக்காரருக்கு ஏற்படும் பாதிப்பு அளப்பரியதாக இருக்கும். ஏனெனில் c வரிசையில் நிற்கும் எதிரியின் ராணி அல்லது யானையால் பின்தங்கியிருக்கும் c6 சிப்பாயை எளிதாகத் தாக்க முடியும். இச்சிப்பாயைப் பாதுகாக்க ஏனைய காய்களை பாதுகாப்புக்கு நிறுத்தினால் அவை பலவீனமாகி பிற நடவடிக்கைகளுக்கு அணிவகுத்துச் செல்வதில் இடர்ப்பாடு உண்டாகிறது.  
விளையாடும் வீரர்களில் ஒருவர் வேண்டுமென்றே இத்தகைய பின்தங்கிய சிப்பாய்களை வேறுசில அனுகூலங்களுக்காக பாதுகாப்பின்றி தாக்கவிடுவர் என்பது நவீன திறப்பு கோட்பாடாகும். இதன் மூலம் அவ்வீரருக்கு தாக்குதல் முன்னெடுப்பு அல்லது வேகமான முன்னேற்றம் போன்ற அனுகூலங்கள் உண்டாகும் வாய்ப்பு ஏற்படுகிறது. சிசிலியன் தடுப்பாட்டத்திலுள்ள சுவெசிநிக்கோவ் மாறுபாடு முறை இதற்குச் சிறந்த எடுத்துக்காட்டாகும்.  
**1.e4 c5 2. Nf3 Nc6 3. d4 cxd4 4. Nxd4 Nf6** (அல்லது 4...e5!? 5.Nb5 d6 – என்பது கலாசிநிக்கோவ் மாறுபாடு முறை) **5. Nc3 e5!? 6. Ndb5 d6** , என்ற நகர்வுகளுக்குப் பின்னர் கருப்பு நிற வீரருக்கு d6 கட்டத்தில் ஒரு பின்தங்கிய சிப்பாய் உண்டாகிறது. (படம் பார்க்கவும்). ஆனால் வெள்ளை இப்பொழுது **7. Bg5 a6 8. Na3 b5 9. Bxf6 gxf6! 10. Nd5** ( இரட்டைத் தாக்குதல் தொடுக்கும் கருப்பு சிப்பாயிடம் இருந்து மறைவது போல) என்ற நகர்வுகளுக்குப் பின்னர் குதிரையை நடுப்பகுதிக்கு இடப்பெயர்ச்சி செய்கிறது. அதாவது பின்தங்கிய கருப்பு d6 சிப்பாய்க்கு முன்னால் d5 கட்டத்தில் நின்று கருப்பு நிற ஆட்டக்காரரின் மையப்பகுதியை பலவீனமாக்குகிறது. 10... f5! (அல்லது **10...Bg7 11.c3** [a3 கட்டத்தில் உள்ள குதிரை நடுப்பகுதிக்கு Na3–c2–e3 நகர்வுகளின் வழியாக செல்ல வசதி ஏற்படுத்திக்கொள்ள] 11...f5!) 11. c3 Bg7 உம் பிற நகர்வுகளும் என இந்த ஆட்டம் தொடரும்.
# பின்தங்கிய சிப்பாய்

## இவற்றையும் காண்க

- தனித்திருக்கும் சிப்பாய்
- இரட்டடுக்குச் சிப்பாய்
- இணைந்திருக்கும் சிப்பாய்கள்
- சிப்பாய் கட்டமைப்பு
# பின்தங்கிய சிப்பாய்

## உசாத்துணைகள்

-
-
# பிரதியுஷா ராஜேஷ்வரி சிங்

**பிரதியுசா ராஜேஷ்வரி சிங்**, ஒரிய அரசியல்வாதி. இவர் பிஜு ஜனதா தளம் கட்சியைச் சேர்ந்தவர். இவர் 2014-ஆம் ஆண்டில் நடைபெற்ற நாடாளுமன்றத் தேர்தலின்போது, ஒடிசாவிலுள்ள கந்தமாள் மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார். இவர் ஹேமேந்திர சந்திர சிங் என்னும் முன்னாள் நாடாளுமன்ற உறுப்பினரின் மனைவி.
# கலைக்கோட்டு முனிவர்

**கலைகோட்டு முனிவர்** என்பவர் பிறக்கும் போதே தலையில் மான் கொம்புகளுடன் பிறந்தவர். விபாண்டக முனிவருக்கும், தேவ லோக நடனப் பெண் ஊர்வசிக்கும் பிறந்தவர் ஆன இவருக்கு ரிஷ்யசிருங்கர் என்ற மரு பெயரும் உடையவர் ஆவார். தன் தந்தை மற்றும் தாய் மூலம் வேத சாத்திரங்கள் மற்றும் யோகம் பயின்றவர். காட்டில் பெண்கள் சகவாசம் அறியாது வளர்க்கப்பட்டவர் அதற்கு பிறகு தான் அவர் பெண்களை கண்டு சாந்தவை மணந்தார்.
# கலைக்கோட்டு முனிவர்

## புராண வரலாறு

அங்க நாட்டில் பல்லாண்டுகளாகத் தொடர்ந்து மழைபெய்யாமல் போனதால் மக்கள் பஞ்சத்தாலும், வறட்சியாலும், பட்டினியாலும் வாடினர். கலைக்கோட்டு முனிவர், அங்கநாட்டில் கால் வைத்தால், நாட்டில் மழை பொழியும் என்று அரசகுரு யோசனை கூறினார். அங்க நாட்டு மன்னர் ரோமபாதர், தன் மகள் சாந்தாவையும் அவள் தோழியரையும் கலைக்கோட்டு முனிவரை அங்கநாட்டிற்கு வரவழைக்க அனுப்பி வைத்தார்.  
கலைக்கோட்டு முனிவரின் தந்தை கானகத்தில் இல்லாத நேரம் பார்த்து, பெண்கள் வாசம் அறியாத கலைக்கோட்டு முனிவரை அணுகி பல நாட்கள் பேசிப் பழகினர். சில நாட்கள் கழித்து, கலைக்கோட்டு முனிவரை ஒரு படகில் அமர்த்தி, அங்க நாட்டிற்கு வரவழைத்தனர். முனிவர் அங்கநாட்டில் காலடி எடுத்து வைத்ததும் பெரு மழை பெய்தது.  
கலைக்கோட்டு முனிவரை நகரத்திற்கு வரவேற்ற அரசன், முனிவரின் தலைமையில் ஒரு மாபெரும் யாகம் நடத்தினார். யாகத்தின் முடிவில் அரசன், தன் மகள் சாந்தாவை கலைக்கோட்டு முனிவருக்கு மணமுடித்து வைத்தார். முனிவரின் வருகையால் அங்க நாட்டில் தொடர்ந்து மழை பெய்து செழித்தது.
# கலைக்கோட்டு முனிவர்

## புராண வரலாறு

### புத்திர வேள்வி

தசரதனின் வேண்டுகோளுக்கு ஏற்ப, கலைக்கோட்டு முனிவர், தசரதனுக்கு புத்திரகாமேஷ்டி வேள்வி செய்தார். வேள்வியின் மூலம் கோசலைக்கு இராமரும், சுமித்திரைக்கு இலட்சுமணன் மற்றும் சத்துருக்கனும், கைகேயிக்கு பரதனும் பிறந்தனர்.
# பகுப்பு:விண்மீன் கொத்துகள்

இந்தப் பகுப்பில் **விண்மீன் கொத்துகள்** (*star custers*) பட்டியலிடப்பட்டுள்ளன. இவை மிகப் பெரிய பகுதியை ஆக்கிரமித்துள்ள பல விண்மீன்களின் குழுக்கள் ஆகும். பொதுவாக ஒரு ஒளியாண்டுக்கும் குறைவான பகுதியில் உள்ள இரண்டு அல்லது அதற்கு மேற்பட்ட ஈர்ப்பு விசையால் பிணைக்கப்பட்ட விண்மீன்களின் குழுக்கள் :  
[[விண்மீன் பேரடைகள் (*Galaxies*) [[:
# அத்திமுகம் ஐராவத ஈசுவரர் கோயில்

**ஐராவத ஈசுவரர் கோயில்** என்பது கிருட்டிணகிரி மாவட்டம் அத்திமுகம் என்ற ஊரில் உள்ள ஒரு சிவன் கோயில் ஆகும்.
# அத்திமுகம் ஐராவத ஈசுவரர் கோயில்

## அமைவிடம்

அத்திமுகம் ஊர், கிருட்டிணகிரி-பெங்களூர் தேசிய நெடுஞ்சாலையில் ஒசூருக்கு முன்னால் குறுக்கே செல்லும் பேரண்டப்பள்ளி-பாகலூர் சாலையில், பாகலூரை நோக்கி 15 கிலோ மீட்டர் தொலைவிலும், ஒசூரில் இருந்து 23 கிலோமீட்டர் தொலைவில் உள்ளது. இக்கோயில் தரைமட்டத்திலிருந்து 10 அடி பள்ளத்தில் அமைந்துள்ளது.
# அத்திமுகம் ஐராவத ஈசுவரர் கோயில்

## பெயர்க் காரணம்

இக்கோயிலில் இரட்டை சந்நிதிகளுடன் இரட்டைக் கருவறையாக முதன்மைக் கோயிலில் ஒரு கருவறை மற்றும் பின்பக்கமாக தனியாக இன்னொரு கருவறை என இரண்டு கருவறகள் அமைந்திருக்கின்றன. பின்பக்க கருவறையில் உள்ள லிங்கம் சுயம்பு லிங்கம் என்று கூறப்படுகிறது. இந்த லிங்கேசர் முகம் யானை முகம்போல் விளங்குகிறது. இதனால் இவ்விறைவன் **ஐராவதீசுவரர்** என அழைக்கப்படுகிறார். அத்தி முகத்தை உடைய லிங்கம் விளங்கும் ஊராதலால் இவ்வூருக்கு அத்திமுகம் என்ற பெயர் என்று அறியப்படுகிறது.
# அத்திமுகம் ஐராவத ஈசுவரர் கோயில்

## தல வரலாறு

திரேதா யுகத்தில் இந்திரனுக்கும் விருத்திரசுரனுடனான போரில் இந்திரனால் விருத்திராசுரன் கொல்லப்படுகின்றான். இதனால் இந்திரனையும் அவனது வாகனமான ஐராவதத்தையும் பிரம்மஹத்தி தோசம் சூழ்கிறது. இதனால் தன் ஆற்றலையும் பொலிவையும் இந்திரனும், ஐராவதமும் இழந்து இந்திர லோகம் செல்ல இயலாமல் தவிக்கின்றனர். இதனால் பல தலங்களுக்கு சென்று இந்த தோசம் நீங்க பூசிக்கின்றனர். அதன் பலனாக இவர்களுக்கு ஒரு அசரீரி கேட்கிறது, அகத்திய நதிக்கரை ஓரமாக இருக்கும் சுயம்பு லிங்கத்தை கண்டுபிடித்து 46 நாட்கள் பூசை செய்தால் அவர்களை பீடித்த பிரம்மஹத்தி தோசம் நீங்கும் என ஒலிக்கிறது. உடனே இந்திரனும், ஐராவதமும் அகத்திய நதியைத் தேடிச் செல்கின்றனர். அங்கு லிங்கத்தைத் தேடி அலைந்து, அங்கே நதிநோரத்தில் வில்வ மரங்கள் சூழ்ந்த நிலையில் உள்ள சுயம்பு லிங்கத்தைக் கண்டறிந்து அதைச் சுற்றி பீடம் அமைத்து பூசை செய்கின்றனர். மறுநாளில் இருந்து முறைப்படி 46 நாட்கள் பூசை செய்கின்றனர். இதனால் மனம் குளிர்ந்த ஈசன் அவர்களுக்கு காட்சி தந்து அவர்களை சூழ்ந்த தோசத்தை நீக்கி அவர்கள் இந்திர லோகம் செல்ல உதவுகிறார். இதன்பிறகு இந்திரன் இந்த தலத்தில் வந்து வேண்டுபவரகளின் தோசத்தை போக்கியருளுமாறு இறைவனை வேண்ட அவ்வாறே செயவதாக ஈசன் வரமளிக்கிறார். மேலும் ஐராவதத்தின் பக்தியை மெச்சி சுயம்பு லிங்கத்தில் ஐராவதத்தின் உருவத்தை பதித்தார் என்றது இதன் தல வரலாறு.
# அத்திமுகம் ஐராவத ஈசுவரர் கோயில்

## கோயில் அமைப்பு

கிழக்கு நோக்கியவாறு இக்கோயில் அமைந்துள்ளது. படிக்கட்டுகளில் கீழிறங்கி வந்து கோயிலில் நுழைய வேண்டும். முன் பக்கம் உள்ள முதன்மைக் கோயிலில் உள்ள சிவன் **அழகேசர்** எனப்படுகிறார். இந்தக் கோயிலின் உள் பிரகாரத்தின் கோட்ட தெய்வங்களாக தென்முகக் கடவுள், விஷ்ணு, துர்கை ஆகிய தெய்வங்களும், கருவறையின் முன் பக்கமாக இந்திரன், சந்திரன், சூரியன் ஆகியவர்களின் சிலைகள் உள்ளன. இக்கோயிலைச் சுற்றி 16 கால் மண்டபமும் சுற்றுச்சுவரும் அமைந்துள்ளது. கோயிலின் வலப்பறுமாக அகிலாண்டேஸ்வரி தனி சந்தியோடு உள்ளார். அழகேசர் கோயிலில் பின்புறமாக விநாயகர் ஆலயம், வள்ளி தெய்வாணையுடன் கூடிய ஆறுமுகன் ஆலயம், ஐராவதீசுவரர் ஆலயம் ஆகியன தனித்தனியாக அமைந்துள்ளன. ஐராவதீசுவர கோயிலின் அர்த்த மண்டபத்தில் அப்பருக்கு சிலை உள்ளது இதன் கருவறையில் உள்ள லிங்கமே யானை முகத்தோடு அமைந்துள்ளது என்பர் இதே கருவறையில் காமாட்சி அம்மனும் அமைந்துள்ளார். கோயின் வலப்பக்கமாக பஞ்ச லிங்கங்களுக்கு தனித்தனியாக நீண்ட வரிசையில் சந்நிதிகள் நந்திகளுடன் உள்ளன. இக்கோயிலில் ஒய்சால அரசன் வீர இராமநாதன் ஆட்சிக்காலக் கல்வெட்டுகள் உள்ளன.
# வாகா

**வாகா** (*Wagah*, பஞ்சாபி: ਵਾਹਗਾ, ) இந்தியாவிற்கும் பாக்கித்தானிற்கும் இடையேயான ஒரே சாலைப்புற எல்லையாகும். இது பெரும் தலைநெடுஞ்சாலையில் இந்திய பஞ்சாபின் அம்ரித்சர் நகரத்திற்கும், பாக்கித்தானிய பஞ்சாபின் லாகூர் நகரத்திற்கும் இடையே அமிர்தசரசிலிருந்து தொலைவிலும் இலாகூரிலிருந்து தொலைவிலும் அமைந்துள்ளது.
# வாகா

## மேலோட்டம்

வாகா, (பாக்கித்தானில் *வாகஹ்* என்றழைக்கப்படுகிறது) இந்தியப் பிரிவினையின்போது இந்தியாவையும் பாக்கித்தானையும் பிரிக்கப் போடப்பட்ட சர்ச்சைக்குரிய ராட்கிளிஃப் கோடு செல்கின்ற சிற்றூர் ஆகும். 1947இல் இந்தச் சிற்றூர் இரண்டாகப் பிரிக்கப்பட்டது. தற்போது கிழக்குப் பகுதியிலுள்ள வாகா கிராமம், இந்தியக் குடியரசிலும் மேற்கு வாகா கிராமம் பாக்கித்தானிலும் உள்ளது.  
ஒவ்வொரு நாளும் மாலை 5 மணிக்கு நடைபெறும் விரிவான வாகா எல்லைச் சடங்குக்காக இச் சிற்றூர் புகழ் பெற்றது.
பாக்கித்தானின் ஜுன்டால்லா என்ற தடைசெய்யப்பட்ட அமைப்பு இந்த தற்கொலைத் தாக்குதலுக்குப் பொறுப்பேற்றது. இதே அமைப்பு முந்தைய செப்டம்பரில் பெஷாவர் நகரில் கிறித்தவ தேவாலயமொன்றில் நிகழ்த்திய தாக்குதலில் 78 கிறித்தவர்கள் மாண்டனர்.
# கார்வார்

**கார்வார்** (*Karwar*) என்னும் நகரம், கர்நாடகாவின் வடக்கு கன்னட மாவட்டம் மற்றும் கார்வார் வட்டத்தின் நிர்வாகத் தலைமையிட நகரம் ஆகும். அரபிக்கடல் ஒட்டி அமைந்த கார்வார் கடற்கரை நீலக்கொடி கடற்கரை எனும் சான்றிதழ் பெற்றுள்ளது.
# கார்வார்

## மொழி

இங்குள்ள மக்கள் கொங்கணி மொழியில் பேசுகின்றனர். கர்நாடகத்தில் அமைந்துள்ளதால் ஆட்சி மொழியாக கன்னடம் பயன்படுகிறது. மராத்தி பேசும் மக்களும் வாழ்கின்றனர். இந்தி, உருது, ஆங்கிலம் ஆகிய மொழிகளைப் புரிந்துகொள்கின்றனர்.
# இராயக்கோட்டை

**இராயக்கோட்டை** (Rayakottai) என்பது இந்தியாவின், தமிழ்நாடு மாநிலத்திலுள்ள கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்தில் உள்ள ஊர் ஆகும். ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது. இந்த ஊரில் புகழ்பெற்ற இராயக்கோட்டை தக்காளி சந்தை உள்ளது. இங்கிருந்து இந்தியாவின் பல பகுதிகளுக்கு தக்காளி ஏற்றுமதி செய்யப்படுகிறது.
# இராயக்கோட்டை

## அமைவிடம்

இந்த ஊரானது மாவட்ட தலைநகரான கிருட்டிணகிரியிலிருந்து 24 கிலோமீட்டர் தொலைவிலும், கெலமங்கலத்தில் இருந்து 22 கிலோமீட்டர் தொலைவிலும், மாநிலத் தலைநகரான சென்னையில் இருந்து 290 கிலோமீட்டர் தொலைவிலும் உள்ளது. இந்த ஊரின் தெற்கே மாரண்டஹள்ளி 18கி.மீ தூரத்திலும் உள்ளது. இந்த ஊரில் உள்ள துர்வாச மலையில் இதே பெயரில் அழைக்கப்படும் ஒரு மலைக் கோட்டை உள்ளது.
# இராயக்கோட்டை

## மக்கள் வகைபாடு

2011ஆம் ஆண்டு மக்கட்தொகை கணக்கெடுப்பின்படி இந்த ஊரில் 2043. வீடுகள் உள்ளன. மொத்த மக்கள் தொகையானது 8593 ஆகும். இதில் பெண்களின் எண்ணிக்கை 4311 என்றும், ஆண்களின் எண்ணிக்கை 4282 என்றும் உள்ளது. கல்வியறிவு பெற்றவர்கள் விகிதம் 66.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# இராயக்கோட்டை

## போக்குவரத்து

இந்த ஊருக்கு சேலம் பெங்களூரு தடத்தில் இராயக்கோட்டை தொடர்வண்டி நிலையம் உள்ளது.
# இராயக்கோட்டை

## தெருக்கூத்து

இராயக்கோட்டையின் சூளகிரி சாலையில் 1920இல் கட்டப்பட்ட துரோபதியம்மன் கோயில் அருகில். சுமார் 20 ஊர்காரர்கள் சேர்ந்து அக்னி வசந்த மகாபாரத விழாவை முன்னிட்டு ஆண்டுதோறும் வைகாசிமாதம் தெருக்கூத்தை நடத்துகின்றனர். இங்கு 80 ஆண்டுகளாகத் தொடர்ந்து தெருக்கூத்து நடைபெறுகிறது. விழாவின் போது 18 நாட்கள் நாள்தோறும் பாரதக் கதையை பகல் 2 மணிமுதல் மாலை 6 மணிவரை சொற்பொழிவு ஆற்றுவார்கள். அதற்குப் பிறகு இரவு 10 மணிக்குத் தெருக்கூத்து ஆரம்பமாகிவிடும். இந்த 18 நாளும் பாரதக் கதையைச் சுவைபட கூத்தாக நடிப்பார்கள்
# சுக்ரன்

***சுக்ரன்*** (*Sukran*) 18 பிப்ரவரி 2005ல் வெளிவந்த தமிழ் திரைப்படமாகும். இதனை எஸ். ஏ. சந்திரசேகர் இயக்கியிருந்தார். இத்திரைப்படத்தில் ரவி கிருஷ்ணா, அனிதா ஆகியோர் முக்கிய வேடத்தில் நடித்திருந்தனர். விஜய் இத்திரைப்படத்தில் சிறப்பு வேடத்தில் நடித்திருந்தார்.
# சுக்ரன்

## நடிகர்கள்

- விஜய் - சிறப்புத் தோற்றம்
- ரவி கிருஷ்ணா - ரவி சங்கர்
- அனிதா ஹசானந்தனி - சந்தியா
- நாசர் (நடிகர்) - ரவியின் தந்தை
- விஜயன்
- ராசன் பி. தேவ்
- சிறீமன்
- நளினி
- சீதை
- சகீலா
- ரம்பா
# கட்டிஹார்

**கடிஹார்** என்னும் நகரம், பீகாரின் கடிஹார் மாவட்டத்தில் உள்ளது. இது இந்த மாவட்டத்தின் தலைமையகம் ஆகும்.
# கட்டிஹார்

## போக்குவரத்து

*கட்டிஹார்* இந்தியாவின் மற்ற பெரிய நகரங்களோடு தொடருந்து வண்டி இணைப்பின் மூலம் நன்கு இணைக்கப்பட்டுள்ளது. *கட்டிஹார்* தொடருந்து நிலையம் இந்திய இரயில்வே வரைபடத்திலுள்ள முக்கிய நிலையமாக திகழ்கிறது. இது வடகிழக்கு தொடருந்து மண்டலத்தில் ஒரு கோட்டத்தின் தலைமை இடமாக திகழ்கிறது. கட்டிஹார் தொடருந்து நிலையம் ஏழு தொடருந்து வரிசைகளை கொண்டுள்ளது, அவை:
- முதலாவது தொடருந்து வரிசை செல்லும் இடங்களாவன பரவுனி ( பாட்னா , தில்லி , மும்பை ),
- இரண்டாவது தொடருந்து வரிசை செல்லும் இடங்களாவன கொல்கத்தா
- மூன்றாவது தொடருந்து வரிசை செல்லும் இடங்களாவன ஜோக்பானி ( நேபாளம் எல்லை),
- நான்காவது தொடருந்து வரிசை செல்லும் இடங்களாவன சகர்சா
- ஐந்தாவது தொடருந்து வரிசை செல்லும் இடங்களாவன கவுகாத்தி
- ஆறாவது தொடருந்து வரிசை செல்லும் இடங்களாவன மணிஹரி
- ஏழாவது தொடருந்து வரிசை செல்லும் இடங்களாவன ராதிகாபூர் (வங்காளதேசம் Border).  
இந்த நகரத்தின் மையத்தின் வழியே NH 31 செல்கின்றது.
# நிலாவே வா

***நிலாவே வா*** (*Nilaave Vaa*) 1998ல் ஏ.வெங்கடேஷ் இயக்கத்தில் வெளிவந்த தமிழ் திரைப்படமாகும். இதில் விஜய், சுவலட்சுமி, சங்கவி, மணிவண்னன் ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படத்தினை குஞ்சுமோன் தயாரித்திருந்தார்.
# நிலாவே வா

## நடிகர்கள்

- விஜய் சிலுவை
- சுவலட்சுமி - சங்கீதா
- சங்கவி (நடிகை) பிலோமினா
- ஜெகதீஸ் பெருமாள்
- வினு சக்ரவர்த்தி
- ரகுவரன் சிவா
- மணிவண்ணன் துபாய்
- சார்லி
- சிறீமன்
- ஏ. வெங்கடேஷ் (இயக்குநர்)
# செல்வா (திரைப்படம்)

***செல்வா*** விஜய், சுவாதி, ரகுவரன் ஆகியோர் நடித்துள்ள திரைப்படமாகும். இத்திரைப்படத்தினை வெங்கடேஷ் இயக்கியுள்ளார்.
# செல்வா (திரைப்படம்)

## நடிகர்கள்

- விஜய் ஆக செல்வா
- சுவாதி ஆக சுமதி
- ரகுவரன் ஆக வரதராஜன் (செல்வா அப்பா)
- ராசன் பி. தேவ் ஆக வாப்பா (தீவிரவாதி)
- செந்தில் ஆக மேஜிக்மேன்
- மணிவண்ணன் ஆக ஐ.டி.ஆ. மணி
- மண்ணாங்கட்டி சுப்ரமணியன் ஆக கோபாலு (சுமதி அப்பா)
- சி.ஆா்.சரஸ்வதி ஆக பாமா (சுமதி அம்மா)
# கட்டிஹார் மாவட்டம்

**கட்டிஹார் மாவட்டம்**, பீகாரில் உள்ளது. இதன் தலைமையகம் கட்டிஹாரில் உள்ளது. இது பூர்ணியா கோட்டத்துக்கு உட்பட்டது. இந்த மாவட்டம் 3,056 சதுர கிலோமீட்டர் பரப்பளவைக் கொண்டது.
# கட்டிஹார் மாவட்டம்

## ஆட்சிப் பிரிவுகள்

- மக்களவைத் தொகுதி: கட்டிஹார்
- சட்டமன்றத் தொகுதிகள்: கட்டிஹார், கடுவா, பல்ராம்பூர், பிராண்பூர், மனிஹாரி, பராரீ, கோர்ஹா
- மண்டலங்கள்: அம்தாபாத், ஆசம்நகர், பல்ராம்பூர், பராரீ, பர்சோய், தண்டுகோரா, ஃபல்கா, ஹசன்கஞ்சு, கடுவா, கடிஹார், குர்சேலா, மனிஹாரி, மன்சாகி, பிராண்பூர், சமேலீ
# மாண்புமிகு மாணவன்

***மாண்புமிகு மாணவன்*** (*Maanbumigu Maanavan*) 1996 ல் வெளிவந்த எஸ். ஏ. சந்திரசேகர் இயக்கியுள்ள திரைப்படமாகும். விஜய், மணிவண்ணன் ஆகியோர் இத்திரைப்படத்தில் முக்கிய கதாப்பாத்திரத்தில் நடித்துள்ளோர்.  
இத்திரைப்படத்திற்குத் தேவா இசையமைத்துள்ளார்.
# மாண்புமிகு மாணவன்

## நடிகர்கள்

- விஜய்
- மணிவண்ணன்
- விஜயகுமார்
- சின்னி ஜெயந்த்
# சௌகான் மகாலத்

**சௌகான் மகாலத்** (1955 – மே 17, 2014) என்பவர் லாவோஸ் நாட்டின் அரசியல்வாதி, மற்றும் லாவோ மக்களின் புரட்சிகர கட்சியின் உறுப்பினர். மே 2014-ல் அவர் இறக்கும் வரை, தலைநகரான வியன்டியன் நகர முதல்வராகப் பதவி வகித்தார். அதற்கு முன்னர், அவர் 2001 முதல் 2006 வரை நிதியமைச்சராகவும் மற்றும் 1999 முதல் 2001 வரை அந்நாட்டின் மத்திய வங்கியான லாவோ பி.டி.ஆர். வங்கியின் ஆளுநராகவும் இருந்துள்ளார்.  
2014ஆம் ஆண்டு ,மே 17 அன்று, விடுதலை இராணுவ வான்படை ஏஎன்-74 விபத்தில் உயிரிழந்தார்.
# ஜவகர்லால் நேரு விருது

**பன்னாட்டுப் புரிந்துணர்வுக்கான ஜவகர்லால் நேரு விருது** (*Jawaharlal Nehru Award for International Understanding*) என்பது இந்திய அரசினால் 1965ஆம் ஆண்டு நிறுவப்பட்ட ஒரு பன்னாட்டு விருதாகும். மறைந்த பாரதப் பிரதமரான நேரு தன் வாழ்முழுதும் உலக அமைதிக்காகப் பாடுபட்டதைக் கௌரவிக்கும் வகையில் இவ்விருது அவர் பெயரால் நிறுவப்பட்டுள்ளது. உலகின் பல்வேறு மக்களிடையே அன்பு, நட்பு மற்றும் புரிதலை வளர்க்கும் நபர்களுக்கு ஆண்டுதோறும் வழங்கப்படுகிறது. இது இந்திய ரூபாய் 2.5 மில்லியனுக்கு பணமுடிப்பைக் கொண்டது. அன்னை தெரேசா (1969), நெல்சன் மண்டேலா (1979), எகுடி மெனுகின் (1968) போன்றோர் ஜவஹர்லால் நேரு விருது பெற்றோருள் சிலர்.
# ஜவகர்லால் நேரு விருது

## விருது பெற்றவர்கள்

| 1 | 1965 | ஊ தாண்ட் | ஐக்கிய நாடுகள் அவையின் நான்காவது பொதுச்செயலாளர் |  |
| --- | --- | --- | --- | --- |
| 2 | 1966 | மார்ட்டின் லூதர் கிங் | (இறப்பின் பின்) |  |
| 3 | 1967 | கான் அப்துல் கபார் கான் | "எல்லை காந்தி" |  |
| 4 | 1968 | யெகுதி மெனுஹின் | வயலின் கலைஞர் |  |
| 5 | 1972 | அன்னை தெரசா |  |  |
| 6 | 1970 | கென்னத் டி கௌண்டா | சாம்பியா குடியரசின் முதல் அதிபர் |  |
| 7 | 1971 | மார்ஷல் ஜோசிப் ப்ரோஸ் டிட்டோ | யுகோஸ்லாவியா நாட்டு அதிபர் |  |
| 8 | 1969 | ஆந்த்ரே மால்ரோ | பிரான்ஸ் ராஜதந்திரி |  |
| 9 | 1973 | ஜூலியஸ் நையெரெ | தான்சானியா அதிபர் |  |
| 10 | 1974 | ரௌல் ப்ரெபிஷ்ச் | அர்ஜென்டினா நாட்டு பொருளியல் வல்லுநர் |  |
| 11 | 1975 | யோனாஸ் சால்க் | முதல் போலியோ தடுப்பூசியை கொடுத்தவர் |  |
| 12 | 1976 | குயுசெப் டுக்கி |  |  |
| 13 | 1977 | துள்சி மெகர்ஜி ஷ்ரேஸ்தா |  |  |
| 14 | 1978 | நிச்சிதட்சு பூஜி |  |  |
| 15 | 1979 | நெல்சன் மண்டேலா | தென்னாபிரிக்க அதிபர் |  |
| 16 | 1980 | பார்பரா வார்ட் | பொருளியல் வல்லுநர் |  |
| 17 | 1981 | ஆல்வா மீர்தல் மற்றும் கன்னர் மீர்தல் | பொருளியல் வல்லுநர் |  |
| 18 | 1982 | லியோபோல்ட் செடர் செங்கோர் | செனிகல் நாட்டு அதிபர் |  |
| 19 | 1983 | ப்ரூனோ கிரேஸ்கீ |  |  |
| 20 | 1984 | இந்திரா காந்தி | (இறப்பின் பின்னர்) |  |
| 21 | 1985 | ஒலோப் பால்மே(இறப்பின் பின்னர்) | சுவீடன் அதிபர் |  |
| 22 | 1987 | ஜாவியெ பிரெ க்யுல்லார் | ஐக்கிய நாடுகள் அவை பொதுசெயலாளர் |  |
| 23 | 1988 | யாசேர் அராபத் | பாலஸ்தீன விடுதலை இயக்கத் தலைவர் |  |
| 24 | 1989 | ராபர்ட் காப்ரியல் முகாபே | ஜிம்பாப்வே அதிபர் |  |
| 25 | 1990 | ஹெல்முட் கோல் |  |  |
| 26 | 1991 | அருணா அசப் அலி |  |  |
| 27 | 1992 | மௌரிஸ் ஸ்ட்ராங்க் |  |  |
| 28 | 1993 | ஔங் சான் சூ கீ |  |  |
| 29 | 1994 | மகாதீர் பின் மொகம்மது | மலேசியப் பிரதமர் |  |
| 30 | 1995 | ஹோஸ்னி முபாரக் | எகிப்து பிரதமர் |  |
| 31 | 2003 | கோ சோக் டோங்க் | சிங்கப்பூர் பிரதமர் |  |
| 32 | 2004 | (இன்னும் வழங்கப்படவில்லை) சுல்தான் கபூஸ் பின் சைய்த் அல் சைய்த் |  |  |
| 33 | 2005 | வாங்காரி மாதாய் |  |  |
| 34 | 2006 | லூயி இனாசியோ லூலா த சில்வா |  |  |
| 35 | 2007 | ஓலாபுர் ரக்னர் கிரிம்சன் |  |  |
| 36 | 2008 |  |  |  |
| 37 | 2009 | ஏஞ்சலா மெர்க்கெல் | ஜெர்மனி வேந்தர் | } |  
- 1986 - பரிசு வழங்கப்படவில்லை
- 1996-2002 - பரிசு வழங்கப்படவில்லை
# ஜவகர்லால் நேரு விருது

## வெளியிணைப்புகள்

- விருது விவரப்பக்கம் இந்திய பண்பாட்டு உறவிற்கான குழுமம் வலைத்தளத்தில்
- ஜவஹர்லால் நேரு விருது பெற்றோர் பட்டியல்
# வாகா எல்லைச் சடங்கு

**வாகா எல்லை முடிவுறல் 'கொடிகளிறக்கச்' சடங்கு** அல்லது **பின்வாங்கு முரசறை சடங்கு** 1959ஆம் ஆண்டிலிருந்து இந்தியாவின் எல்லைப் பாதுகாப்புப் படையும் பாக்கித்தானின் பாக்கித்தான் ரேஞ்சர்சும் இணைந்து நிகழ்த்தும் படைத்துறை செயல்முறையாகும்.
# வாகா எல்லைச் சடங்கு

## 2014 தற்கொலைத் தாக்குதல்

நவம்பர் 2, 2014இல் வாகா எல்லையின் பாக்கித்தான் பக்கம் நடந்த தற்கொலைத் தாக்குதலில் குண்டு வெடித்து ஏறத்தாழ 60 பேர் கொல்லப்பட்டனர்; குறைந்தது 110 பேர் காயமுற்றனர். வாகா எல்லைச் சடங்கு முடிந்த உடன் 18-20 அகவை மதிக்கத்தக்க இளைஞர் 5 கிலோ வெடிபொருளை சட்டையுள் கட்டிக்கொண்டு கடவையிலிருந்து 500 மீட்டர் தொலைவில் வெடித்திருக்கலாம் என நம்பப்படுகிறது.
# போர்டோ நோவோ

**போர்டோ-நோவோ** (*Porto-Novo*) என்பது மேற்கு ஆப்ரிக்கா நாடான பெனின் நாட்டின் தலைநகராகும் .1904-1958 வரை பிரெஞ்சு டஹொமெய் என்று அழைக்கப்பட்ட ஒரு பிரான்ஸ் நாட்டின் கட்டுபாட்டில் இருந்த பகுதின் தலைநகராகவும் விளங்கியது .இந்த இடம் பெனின் நாட்டில் உள்ள 77 கோம்யூன்களில் இதுவும் ஒன்று . போர்டோ நோவோ சூற்றியுல்ல பகுதியில் இருந்து பனை என்னை, பருத்தி மற்றும் இளவம்பஞ்சு கிடைக்கிறது.இதன் பரப்பளவு 110 சதுர கிலோமீட்டர்.மக்கள்த்தொகை அடர்த்தி 2400சதுர கிலோமீட்டர். பெனின் நாட்டின் இரண்டாவது மிக பெரிய நகரம்.  
இங்கு இருக்கும் கரையோரம் பாறை எண்ணெய் உள்ளதை 1990 ஆம் ஆண்டு கண்டுபிடிக்கபட்டது பாறை எண்ணெய் இந்நாட்டின் ஒரு மிக முக்கியமான ஏற்றுமதி செய்யப்படும் ஒரு பொருள் .இங்கு சுமார் 2,50,000 மக்கள் வாழ்ந்து வருகின்றனர் .1500ஆம் ஆண்டு இங்கு இருந்த போர்ச்சுகீஸ்யரால் இந்த பெயர் வழங்கப்பட்டது.
# 2014 வாகா எல்லை தற்கொலைத் தாக்குதல்

நவம்பர் 2, 2014 அன்று இந்தியாவிற்கும் பாக்கிதானுக்கும் வாகா எல்லையில் நாள்தோறும் நடைபெறும் கொடியிறக்கல் சடங்கிற்குப் பிறகு தற்கொலைத் தாக்குதல் நடைபெற்றது.
# 2014 வாகா எல்லை தற்கொலைத் தாக்குதல்

## பின்னணி

ஒவ்வொரு நாளும்இந்திய-பாக்கிதானிய எல்லையில் வாகா எல்லைச் சடங்கு நடைபெறும்; இதனை இரு நாட்டிலிருந்தும் சுற்றுலாப் பயணிகள் எல்லையின் இருபுறத்தும் அமைக்கப்பட்டுள்ள இருக்கைகளில் அமர்ந்து காண்பது வழமையாகும்.
# 2014 வாகா எல்லை தற்கொலைத் தாக்குதல்

## பின்னணி

### எச்சரிக்கை

அடையாளம் காணா அலுவலர் ஒருவரின் கூற்றுப்படி, சட்டக் கட்டுப்பாட்டுப் படைகளுக்கு வாகா எல்லையில் இத்தகைய தாக்குதல் நடைபெறும் என எச்சரிக்கை கிடைத்தது. காணாமல் போன இளைஞர் ஒருவர் தற்கொலைத் தாக்குதல் நிகழ்த்துனராக பயன்படுத்தப்படும் வாய்ப்பு உள்ளது என்றும் தகவல் தெரிவிக்கப்பட்டது. இந்தத் தகவலை காவல்துறை நவம்பர் 1 அன்று எல்லையிலுள்ள பாக்கித்தான் ரேஞ்சர்சுக்கு வழங்கியதாகவும் இலாகூர் காவல்துறை ஆணையரின் அலுவலகம் தெரிவித்தது.
# 2014 வாகா எல்லை தற்கொலைத் தாக்குதல்

## தாக்குதல்

பாக்கிதான் துணை இராணுவப்படையினர் சோதனைச்சாவடிக்கருகே உள்ள தானுந்து நிறுத்துமிடத்தில் உணவகம் ஒன்றிற்கு வெளியே குண்டு வெடித்தது. 25 கிலோ எடையுள்ள வெடிபொருள் வெடித்துள்ளதாகத் தெரிகிறது. அருகிலுள்ள கடைகளும் கட்டிடங்களும் இடிபட்டுள்ளன.  
துவக்கநிலையில் சமையல் எரிவாயுக்கலன் வெடித்தது என நம்பப்பட்டது. பின்னதாக பாக்கித்தான் ரேஞ்சர்சு தலைமை இயக்குநர் கான் தாகிர் கான் தற்கொலைத் தாக்குதல் நடந்ததாக உறுதி செய்தார். அணிவகுப்பு நிகழிடத்தில் இருந்த சோதனைக் கட்டுப்பாடுகளினால் தற்கொலை தீவிரவாதி சற்றுத் தொலைவில் வெடித்ததாகவும் கூறினார். பார்வையாளர்கள் அமர்கின்ற இடத்திற்கு செல்லச் சோதனைச் சாவடியை கடக்க முடியாது என்பதால் சோதனைச்சாவடிக்கு மிக அருகில் வெடித்துள்ளான்.
# 2014 வாகா எல்லை தற்கொலைத் தாக்குதல்

## தாக்குண்டோர்

குறைந்தது 60 பேர் கொல்லப்பட்டனர்; 100க்கும் கூடுதலானவர்கள் காயமடைந்தனர். பஞ்சாப் அரசு இலாகூரின் அனைத்துப் பொது மருத்துவமனைகளிலும் நெருக்கடி நிலையை அறிவித்தது. தாக்கப்பட்டவர்களில் 10 பெண்களும் எட்டு சிறுவயதினரும் அடக்கம். ஒரே குடும்பத்தைச் சேர்ந்த எட்டு பேர் உயிரிழந்தனர்.
# 2014 வாகா எல்லை தற்கொலைத் தாக்குதல்

## பொறுப்பும் நோக்கமும்

இந்தத் தற்கொலைத் தாக்குதலிற்கு தடை செய்யப்பட்டுள்ள ஜுண்டாலாவும் ஜமாத்-உல்-அராரும் பொறுப்பேற்றன.  
பாக்கித்தானின் டெகரிக்-இ-தாலிபானிலிருந்து பிரிந்த இந்த அமைப்பின் தொடர்பாளர் அகமது மார்வத் *இது பாக்கித்தானின் படைத்துறை முன்னெடுத்த சார்ப்-இ-அஸ்ப் நடவடிக்கைக்கும் வாசிரித்தான் நடவடிக்கைக்குமான எதிர்வினை* என்று தொலைபேசியில் கூறினார்.  
ஜமாத்-உல்-அரார் குழு இது தங்கள் உறுப்பினர்களால் நிகழ்த்தப்பட்டதாகக் கூறியது. *இதற்கு மற்ற குழுக்கள் பொறுப்பென்று கூறிக்கொண்டாலும் அவை அடிப்படையில்லாதவை. விரைவில் இத்தாக்குதல் குறித்த ஒளிதத்தை வெளியிடுவோம்* என்று ஜமாத்-உல்-அரார் தொடர்பாளர் எசானுல்லா எசான் கூறினார். வடக்கு வாசிரித்தானில் ஏதுமறியா மக்கள் கொல்லப்பட்டதற்கான எதிர்வினை இது என்றும் அவர் குறிப்பிட்டார்.
# கஸ்தூரி ஸ்ரீநிவாசன் டிரஸ்ட் கலை மற்றும் துணித்துறை அருங்காட்சியகம்

**கஸ்தூரி ஸ்ரீநிவாசன் அறக்கட்டளை கலை மற்றும் துணித்துறைக் அருங்காட்சியகம்** (Kasthuri Sreenivasan Trust Art Gallery & Textile Museum) கோயம்புத்தூரில் அமைந்துள்ளது. துணித்துறை முன்னோடியான ஸ்ரீநிவாசன், கவின்கலைளையும் துணித்துறை பாரம்பரியத்தையும் இணைந்து காட்சிப்படுத்தும் நோக்கில் கஸ்தூரி ஸ்ரீநிவாசன் அறக்கட்டளையை 1981 ஆம் ஆண்டில் கோயம்புத்தூரில் துவக்கினார்.  
இந்த அறக்கட்டளைக்கு, 1983 இல் ஜி. வி. துரைசாமி நாயுடு ஒரு ஏக்கர் நிலத்தை நன்கொடையாக வழங்கினார். அந்த இடத்தில்தான் கஸ்தூரி ஸ்ரீநிவாசன் அறக்கட்டளையின் சார்பில் அருங்காட்சியகம் அமைக்கப்பட்டு, ஆகஸ்டு 29, 1988 இல் அன்றைய இந்திய குடியரசுத் தலைவர் ஆர். வெங்கட்ராமனால் திறந்து வைக்கப்பட்டது.  
இங்கு பல ஓவியர்களின் ஓவியங்கள் கண்காட்சிக்கு வைக்கப்பட்டுள்ளன. இவற்றில் பல அரிய வெளிநாட்டு மூல ஓவியங்களும் அடங்கும். துணித்துறையின் வளர்ச்சியை விளக்கும் கண்காட்சியும் இங்கு உள்ளது.  
கோயம்புத்தூர் பகுதியைச் சார்ந்த ஓவியர்களின் வருடாந்தரக் கண்காட்சியும் நடத்தப்படுவதுண்டு.
# கஸ்தூரி ஸ்ரீநிவாசன் டிரஸ்ட் கலை மற்றும் துணித்துறை அருங்காட்சியகம்

## அமைவிடம்

கோயம்புத்தூர் அவினாசி சாலையில் (NH 47), பூ.சா.கோ கலை அறிவியல் கல்லூரிக்கு எதிரில் சற்று தொலைவிலும், அரவிந்த் கண் மருத்துவமனைக்கு அண்மையிலும் அமைந்துள்ளது.
# கஸ்தூரி ஸ்ரீநிவாசன் டிரஸ்ட் கலை மற்றும் துணித்துறை அருங்காட்சியகம்

## ஓவியப்பயிற்சிப் பட்டறை

இங்கு பொங்கல் விடுமுறை நாட்களில் சித்ரகலா அகாதமியுடன் இணைந்து இலவச ஓவியப்பயிற்சிப் பட்டறையும் நடத்தப்படுவதுண்டு.
# கஸ்தூரி ஸ்ரீநிவாசன் டிரஸ்ட் கலை மற்றும் துணித்துறை அருங்காட்சியகம்

## கஸ்தூரி ஸ்ரீநிவாசன் அருங்காட்சியக இணையதளம்

- http://www.kasthurisreenivasanartgallery.com
# பின்வாங்கு முரசறை

**பின்வாங்கு முரசறை** (*Beating Retreat*) 16வது நூற்றாண்டு இங்கிலாந்தின் படைத்துறைச் சடங்கு ஆகும். இது அண்மைப்பகுதிக்கு இரோந்துப் பணிக்காக சென்ற படைகளை கோட்டைக்கு மீட்டு அழைக்க முதலில் பயன்படுத்தப்பட்டது.  
இந்தியாவில் குடியரசு நாள் கொண்டாட்டங்களின் அலுவல்முறையான முடிவுறலாக இது கடைபிடிக்கப்படுகிறது. ஒவ்வொரு ஆண்டும் குடியரசு நாள் கழிந்த மூன்றாம் நாள், சனவரி 29, மாலையில் விசய் சவுக்கில் முரசறையப்பட்டு இச்சடங்கு நடந்தேறுகிறது. இச்சமயத்தில் இந்தியப் படைத்துறையின் மூன்று அங்கங்களான இந்தியத் தரைப்படை, இந்தியக் கடற்படை, இந்திய வான்படையின் இசைக் கலைஞர்கள் இசைக்கின்றனர். இராஜ்பத்தின் கோடியில் குடியரசுத் தலைவர் மாளிகை அருகே ரைய்சினா ஹில்சில் அமைந்துள்ள விசய் சதுக்கத்தில் இச்சடங்கு நடக்கிறது.  
இச்சடங்கு 1950இல் இந்தியப் படைத்துறையின் வெவ்வேறு பிரிவுகளின் முரசறை இசைக்குழுக்களின் திறனை வெளிப்படுத்தும் வண்ணம் மேஜர் இராபர்ட்சால் வடிவமைக்கப்பட்டது.